তুমি আমাকে যত বড় দায়িত্ব দিলে আসলে আমি অত বড় নই। তবে আমি যা জানি সেইটুকু তোমাকে অবহিত করতে পারি। আমরা তখন সবেমাত্র ভর্তি হয়েছি। একদিন তিনি সিঁড়ি দিয়ে উঠছেন, আর একজন ডাইকা বলছে, ভাইসাব, অমুক জায়গাটা কোথায়? তিনি উত্তর দিলেন, আমি এখানকার কর্মচারি না, আমি একজন মাষ্টোর। এভাবেই কথা বলা ছিল তাঁর স্বভাব। ওই যে বলেছিলাম, ক্লাস নেওয়ার ব্যাপারে, উনি কখনো ক্লাস নিতেন না। আমরা যে অর্থে ক্লাস নেওয়া বলি।